আট বছর আগে এতটাই দৈন্যদশা ছিল, যে মাত্র ১৩০০০ টাকায় নিজের হিরো হন্ডা স্প্লেন্ডার বাইকটা বিক্রি করে দিয়ে নিজেকে ধনী মনে হয়েছিল শচীনের। একটা পায়রার খোপের মত অফিসবাড়ি লাগোয়া ঘর। আট বছর আগেও শচীনের দিন গুজরান হত এই স্বল্পায়তন চৌহদ্দির মধ্যে। বেঙ্গালুরুতে যেখানে থাকতেন সেখানে নিজের মা-বাবাকে আসতে বলতেও লজ্জা পেতেন। ইনি তেণ্ডুলকর নন ভরদ্বাজ। এটা ছিল সেইসময়ের কথা, যখন খাবার ডেলিভারির ব্যবসায় শুরুয়াতি সংস্থা ‘টেস্টিখানা’ সবে বেঙ্গালুরুর বুকে অল্প অল্প করে নিজের অস্তিত্ব জানান দিতে শুরু করেছে।